### 13.    Beslutning vedrørende justering af folkeskoleloven

**Åbent**

Sagsnr.: 326-2019-14757       J.nr.: 17.00.00           Dokumentnr.:
326-2019-135779

**Sagstype**

Beslutning.

**Resume og sagens baggrund**

Et bredt flertal i Folketinget vedtog den 2. maj 2019 en
lovændring for folkeskolen, der træder i kraft 1. august 2019. En af
lovjusteringerne giver mulighed for at nedjustere undervisningstiden i
indskolingen til 1.100 timer (§ 14b). En anden lovjustering muliggør afkortelse
af skoleugen for mellemtrin og udskoling (§ 16d).

**Indstillinger**

Direktøren indstiller, at

1.    Det besluttes,
om den samlede undervisningstid i indskolingen (0. – 3. klasse) skal nedsættes
til 1.110 timer i et skoleår med virkning fra skoleåret 2019/2020 (§ 14b),

2.    Det besluttes, om
kompetencen til at træffe beslutning om at afkorte skoleugen for mellemtrin og
udskoling (§ 16d) skal uddelegeres til skoleledelserne og skolebestyrelserne.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Folketinget har den 2. maj 2019 vedtaget lov om ændring af
folkeskoleloven (justering af fagrækken og den understøttende undervisning,
afkortning af skoleugens længde, ansættelse af skoleledere og kompetencedækning
m.v.).

To af ændringerne kræver en lokal beslutning forud for det
kommende skoleår: Beslutning om kortere skoledag i indskolingen samt
administration af de yderligere muligheder for kortere skoledage ved
omkonvertering til tovoksenundervisning. De øvrige initiativer i lovændringen
er ikke på nuværende tidspunkt beslutningskrævende og er derfor beskrevet i
vedlagte bilag.

*Kortere skoleuge i indskolingen § 14b*

Fra skoleåret 2019/2020 nedsættes minimumstimetallet for
elever fra børnehaveklasse til 3. klasse fra 1.200 timer til 1.110 timer. Det
bliver således muligt at afkorte skoleugen med 2 ¼ klokketime ugentligt inkl.
pauser for eleverne i indskolingen.

I aftalen specificeres det, at skoleugens eventuelle
forkortelse forudsætter en øget aktivitet i fritidstilbud. Såfremt Kalundborg
Kommune beslutter at følge det nye timetal, vil det økonomisk betyde færre
udgifter i skolen, men højere udgifter i SFO’en. Aftalen forpligter, at de
frigivne ressourcer i skolen anvendes til et kvalitetsløft af den
understøttende undervisning, der ligeledes træder i kraft d. 1. august 2019 ved
samme lovændring. De frigivne ressourcer kan således ikke anvendes til at dække
udgiften for øget aktivitet i fritidstilbud, men det fremgår af aftalen, at
kommunerne vil kompenseres for dette inden for rammerne af den samlede økonomi.
Det vides ikke, hvor meget kommunerne vil blive kompenseret.

Der lægges op til, at der træffes beslutning om, hvorvidt
skoleugen i indskolingen skal afkortes på folkeskolerne i Kalundborg Kommune.

*Forenkling og klare rammer for anvendelsen af §16b
(konvertering af understøttende undervisning) og nye muligheder for afkortning
af skoleugens længde på mellemtrinnet og i udskolingen med indførelse af §16d*

Lovændringen forenkler skolernes mulighed for at gøre
skoledagen kortere ved omkonvertering til tovoksenundervisning.

·
Indskoling og specialklasser: Der er fortsat mulighed for at
anvende § 16b generelt, som giver mulighed for at konvertere op til 2 timer
ugentligt til tovoksenundervisning. Dog skal der som minimum være 1 times
ugentlig understøttende undervisning.

·
Mellemtrin og udskoling: Der er mulighed for at konvertere op til
2 ugentlige timers understøttende undervisning til timer med
tovoksenundervisning eller andre relevante tiltag for eleverne. Dette er en
tilføjelse til loven, tilføjet som § 16d.

·
Alle skoler får endvidere mulighed for at konvertere yderligere
1,2 timers understøttende undervisning til konfirmationsforberedelse.

Beslutning om en kortere skoledag forudsætter, at tiden
konverteres til tovoksenundervisning. Det er Kommunalbestyrelsen, som godkender
beslutningen efter ansøgning fra en skolebestyrelse. Beslutningskompetencen kan
dog uddelegeres. Der lægges i denne sag op til, at det besluttes, om
kompetencen til at træffe beslutning om at afkorte skoleugen for mellemtrin og
udskoling (§ 16d) skal uddelegeres til skoleledelserne og skolebestyrelserne.

**Økonomiske konsekvenser**

*§ 14 b*

Såfremt det besluttes at følge det nye timetal, vil det
betyde lavere udgifter i skolen, men højere udgifter i SFO’en. Det fremgår af
aftalen, at kommunerne vil kompenseres for den øgede aktivitet i SFO’en. Det
endelige billede af tilførslen af midler fra stat til kommune afventer fortsat.

**Børn- og Familieudvalgets møde
den 4. juni 2019:**

Det anbefales af undervisningstimetallet i indskolingen
nedsættes til 1110 timer i skoleåret 2019/2020.

Det anbefales at kompetencen til at træffe beslutningen om
at afkorte skoleugen for mellemtrin og udskoling uddelegeres til skoleledelse
og skolebestyrelsen.

**Økonomiudvalgets møde den 19.
juni 2019:**

Børn- og Familieudvalgets indstilling anbefales med den
tilføjelse, at de nærmere økonomiske konsekvenser afklares i forbindelse med DUT-sagen.
Sagen sendes i høring i Hovedudvalget.

**Hovedudvalgets møde den 26.
juni 2019:**

Hovedudvalget anbefaler indstillingen, idet de økonomiske
konsekvenser drøftes i udvalget når disse er afklaret i DUT-sagen.

**Bilag**

|  |  |
| --- | --- |
| Bilag med uddybning af lovændringer og initiativer i aftale | 326-2019-146289 |